31. 12. 85 De Europæiske Fællesskabers Tidende Nr. L 369/25 KOMMISSIONENS BESLUTNING af 13. december 1985 om en procedure i henhold til FØF-traktatens artikel 85 (IV/27.590 — London Sugar Futures Market Limited) (Kun den engelske udgave er autentisk) (85/563/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til Rådets forordning nr. 17 af 6. februar 1962, første forordning om anvendelse af bestemmelserne i traktatens artikel 85 og 86 (1), senest ændret ved akten vedrørende Grækenlands tiltrædelse, særlig artikel 2, under henvisning til de af London Sugar Futures Market indgivne anmeldelser og begæringer af 29. juni 1973 og 20. maj 1985 om negativattest vedrørende sammenslutning- ens regler og vedtægter, under henvisning til offentliggørelse af anmeldelsens indhold i hovedtræk (?), jf. artikel 19, stk. 3, i Rådets forordning nr. 17, - efter høring af Det rådgivende Udvalg for Kartel- og Monopolspørgsmål, og ud fra følgende betragtninger: I. SAGSFREMSTILLING The London Sugar Futures market (LSFM) er en af de mange varebørser, der er oprettet i London. Varebørserne er selvstyrende organer, der administreres af »Committees of Management«, der vælges af og blandt medlemmerne, og som bistås af sekretariater og udøver de beføjelser, der er tillagt dem i håndbøger om børsreglerne, Skønt børserne er selvstyrende, er der en vis form for kontrol fra Bank of England”s side. LSFM har til formål at etablere og organisere et terminsmar- ked for sukker i London. Et terminsmarked stiller organise- rede faciliteter til rådighed for indgåelse af kontrakter om køb og salg af en vare til levering på bestemte fremtidige tidspunkter. Terminsmarkeder er først og fremmest blevet (1) EFT nr. 13 af 21. 2. 1962, s. 204/62. (?) EFT nr. C 204 af 13. 8. 1985, s. 7. oprettet for at sætte personer, der er involveret i varehande- len, i stand til at beskytte sig mod risici for ugunstige prisbevægelser. LSFM skaber rammerne for handel og prisdannelse og afgør en række tekniske spørgsmål så som tilladte måneder for levering og standardvilkår i kontrakter samt yder afregnings- og betalingsfaciliteter. Handelen foregår på selve børsen, hvor de handlende møder hinanden med bud og tilbud (det såkaldte »open outcry«-system). Der anvendes i øjeblikket to basiskontrakter i henhold til LSFM's bestemmelser: a) Den første kontrakt gælder roe- og rørsukker eller raffineret sukker af en hvilken som helst oprindelse, af den høst, der falder sammen med leveringstidspunktet, og af en kvalitet, som er nærmere angivet i kontraktbe- stemmelserne. Kontraktprisen er indladet fob i en af følgende havne: Antwerpen, Bremen, Calais, Køben- havn, Dunkirk, Dublin, Elmshaven, Hamburg, Hull, Immingham, Le Havre, Rotterdam, Rouen og Vlissing- en; b) den anden kontrakt gælder rårørsukker af en kvalitet, som er nærmere angivet i bestemmelserne og med oprindelse i visse nærmere angivne lande. Kontraktpri- sen er indladet fob i havn i Det forenede Kongerige. Begge kontrakter gælder partier på 50 tons (eller et multi- plum heraf). Der handles i indtil 15 måneder frem i leveringsmånederne: marts, maj, august, oktober og decem- ber. Alle kontrakter, der indgås på London Sugar Futures Market, skal registreres hos International Commaodities Clearing House Limited (»ICCHx«), et uafhængigt servicesel- skab, som stiller afregnings- og betalingsfaciliteter til rådig- hed for LSFM. ICCH råder over betydelig kapital og reserver og er fuldstændigt ejet af seks clearingsbanker. ICCH's vigtigste funktion er at foretage og administrere en »daglig clearing« af alle forretninger og i overensstemmelse med LSFM's vedtægter at give garanti for kontrakternes retsmæs- sige opfyldelse til Clearing members, i hvis navn sådanne kontrakter er registreret. Der er to hovedklasser af medlemskab, »Full Membership« og »Non-voting Membership«. Den første klasse er begræn- set til 35 »Full Members«. »Non-voting Membership« er inddelt i to klasser, de oversøisk tilsluttede og de associerede